Ċifri tal-Uffiċċju Nazzjonali tal-Istatistika (NSO) juru li matul Ottubru, il-ħajja f’Malta għoliet b’0.7 fil-mija l-iktar minħabba żieda fil-prezzijiet tar-restoranti, il-lukandi, tal-ħwejjeġ, taż-żraben, l-alkoħol u t-tabakk. Fl-istess ħin, kien hemm roħs tal-kontijiet tad-dawl u l-ilma u għalhekk iċ-ċaqlieqa kienet waħda marġinali. Fuq bażi ta’ sena, il-ħajja għoliet b’0.8 fil-mija. Il-ħajja f’Malta f’Ottubru għoliet iktar mill-medja tal-pajjiżi kollha tal-Unjoni Ewropea, u minn dik għall-pajjiżi taż-żona ewro, li skont il-Eurostat telgħet b’0.4 fil-mija għall-pajjiżi taż-żona ewro u b’0.5 fil-mija għat-28 pajjiż flimkien.